অভিষেকের চাপে বেকারত্বের খতিয়ান দিল কেন্দ্র! কী রয়েছে রিপোর্টে?

ওয়েব ডেস্ক: সংসদে অভিষেক বন্দ্যোপাধ্যায় (Abhishek Banerjee) প্রশ্ন তুলতেই দেশের বেকারত্বের (Unemployment) খতিয়ান দিল কেন্দ্র। দেশজুড়ে বেকারত্বের সাম্প্রতিক পরিসংখ্যান প্রকাশ শ্রম ও কর্মসংস্থান মন্ত্রক (Labour And Employment Ministry)। গত পাঁচ বছরের বার্ষিক পিরিয়ডিক লেবার ফোর্স সার্ভে-র (PLFS) তথ্য অনুযায়ী, দেশে সামগ্রিক বেকারত্বের হার ক্রমশ হ্রাস পেলেও যুবসমাজের বেকারত্ব এখনও উদ্বেগের কারণ হয়ে রয়েছে।

সরকারি তথ্য বলছে, সামগ্রিক বেকারত্ব উল্লেখযোগ্যভাবে কমলেও যুব সমাজের ক্ষেত্রে পরিস্থিতি এখনও বেশ উদ্বেগজনক। প্রতি দশজন যুবকের মধ্যে এখনও প্রায় একজন বেকার—যা অর্থনীতির ভবিষ্যত সক্ষমতা ও কর্মসংস্থান তৈরির কাঠামো নিয়ে নতুন করে প্রশ্ন তুলছে।

আরও পড়ুন: ৯ ডিসেম্বর থেকে সংসদে শুরু SIR আলোচনা, সময় বরাদ্দ ১০ ঘণ্টা

শ্রম ও কর্মসংস্থান মন্ত্রকের দেওয়া তথ্য অনুসারে, ১৫ বছর ও তার বেশি বয়সীদের বেকারত্বের হার

২০১৯-২০ – ৪.৮ শতাংশ

২০২০-২১ – ৪.২ শতাংশ

২০২১-২২ – ৪.১ শতাংশ

২০২২-২৩ – ৩.২ শতাংশ

২০২৩-২৪ – ৩.২ শতাংশ

শ্রম ও কর্মসংস্থান মন্ত্রকের দেওয়া তথ্য অনুসারে, ১৫ থেকে ২৯ বছর বয়সী যুব সম্প্রদায়ের বেকারত্বের হার

২০১৯-২০ – ১৫.০ শতাংশ

২০২০-২১ – ১২.৯ শতাংশ

২০২১-২২ – ১২.৪ শতাংশ

২০২২-২৩ – ১০.০ শতাংশ

২০২৩-২৪ – ১০.২ শতাংশ

দেখুন আরও খবর:

The post অভিষেকের চাপে বেকারত্বের খতিয়ান দিল কেন্দ্র! কী রয়েছে রিপোর্টে? first appeared on KolkataTV.

The post অভিষেকের চাপে বেকারত্বের খতিয়ান দিল কেন্দ্র! কী রয়েছে রিপোর্টে? appeared first on KolkataTV.